<classify> Ngoma raia wa Zimbabwe amekuwa akichangia asilimia kubwa ya ushindi inaoupata Yanga, katika mashindano yote kutokana na uwezo na nguvu alizokuwa nazo, jambo ambalo mabeki wengi hujikuta wakimchezea rafu na kutolewa kwa kadi nyekundu.Ngoma ameliambia gazeti hili kuwa tangu aanze kufanya vizuri akiwa na Yanga, siyo rahisi kumaliza mechi bila kuwa na maumivu kutokana na rafu anazochezewa na mabeki. Mwanzoni nilikuwa mpole sana na kushindwa kufanya vizuri, lakini kocha Hans Pluijm, alikuwa akinisema na kunitaka nipambane kuonesha uwezo wangu pasipokuwa na hasira. Nashukuru nilivifanyia kazi na kuanza kufanya vizuri, ingawa bado nimekuwa katika wakati mgumu sana kwa rafu ninazochezewa, alisema Ngoma.Alisema anafanya jitihada ikiwemo kumsumbua beki wa timu pinzani ili amchezee rafu, atolewe kwa kadi nyekundu. Alifafanua kuwa, anafurahi kuona mipango yake ikifanikiwa kutokana na mabeki wengi kukosa njia ya kumdhibiti na kujikuta wakimchezea rafu.Nasikia baadhi ya makocha wanasema ninawadanganya marefa, ninajidekeza ili refa anisaidie, lakini siyo kweli, alisema. Alisema ataendelea na mapambano ya kuipigania timu yake kuhakikisha inatetea ubingwa wa Ligi Kuu Tanzania Bara na michuano ya Kombe la FA, huku akiahidi kwenda kupambana katika mchezo wa Ligi ya Mabingwa Afrika dhidi ya Al Ahly Jumatano.  <topic>: MICHEZO 